કેરળમાં આવેલા ભયંકર પૂરથી જાનમાલને ભારે નુકસાન થયું છે. ઘણા લોકોએ જીવ ગુમાવ્યા છે અને અસંખ્ય લોકો બેઘર થઈ ચૂક્યા છે. આવામાં દેશના ખૂણે-ખૂણેથી સામાન્ય માણસોથી માંડીને સેલિબ્રિટીઝ કેરળની મદદ માટે આગળ આવી રહ્યાં છે. હવે આ જ ક્રમમાં બોલિવૂડ ક્વીન કંગના રનોટનું નામ પણ જોડાયું છે. કંગના આ દુર્ઘટનાથી ખૂબ જ દુ:ખી છે અને તેણે પોતાના તરફથી શક્ય તેટલી મદદ કરવાની તૈયારી દેખાડી છે. હાલમાં કંગનાએ પૂર પીડિતો માટે 10 લાખ રૂપિયાની સહાય મોકલી છે.